Diari Oficial de la Generalitat Valenciana


Sumari del DOGV 6489, del 28-03-2011 (2011/3346)

RESOLUCIÓ d'11 de març de 2011, de la Direcció General d'Energia, per la qual es modifica la Resolució de 19 de juliol de 2010 per la qual s'aproven les normes particulars d'Iberdrola Distribución Eléctrica, SAU per a alta tensió (fins a 30 kV) i baixa tensió a la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6489

Data del DOGV
:   28-03-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/3346


Data del document
:   11-03-2011

Organisme emissor
:   Conselleria d'Infraestructures i Transport

Tipus de document
:   Resolució

Anàlisi jurídica

RESOLUCIÓ d'11 de març de 2011, de la Direcció General d'Energia, per la qual es modifica la Resolució de 19 de juliol de 2010 per la qual s'aproven les normes particulars d'Iberdrola Distribución Eléctrica, SAU per a alta tensió (fins a 30 kV) i baixa tensió a la Comunitat Valenciana. [2011/3346]  
L'empresa Iberdrola Distribución Eléctrica, SAU, seguint les directrius previstes en la Llei 54/1997, de 27 de novembre, del Sector Elèctric, pretén normalitzar les seues instal·lacions de distribució d'energia, d'acord amb els objectius de seguretat, qualitat, fiabilitat, ús racional de l'energia i de les instal·lacions i protecció del medi ambient, previstos en l'esmentada llei.  
Atés que els articles 3.3 i 51.2 de la Llei 54/1997, de 27 de novembre, del Sector Elèctric, establixen les competències administratives de les comunitats autònomes i, en concret, les relatives a les normes tècniques i de seguretat de les instal·lacions elèctriques.  
Atés que els articles 45 i 61 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, fan menció dels criteris per a la determinació dels drets d'extensió, referents a condicions tècniques i de seguretat establides per l'empresa distribuïdora i aprovades per l'administració competent i sobre l'accés dels consumidors a la xarxa de distribució.  
Atés l'entrada en vigor, amb data 19 de març de 2010, del Reial Decret 223/2008, de 15 de febrer, pel qual s'aprova el Reglament sobre Condicions Tècniques i Garanties de Seguretat en Línies Elèctriques d'Alta tensió i les seues instruccions tècniques complementàries ITC-LAT 01 a 09, que modifica el contingut de les exigències tècniques establides per a les línies d'alta tensió, i s'exigix l'adaptació de les normes particulars d'Iberdrola Distribución Eléctrica, SAU per a alta tensió (fins a 30 kV), aprovades per la Resolució de 22 d'abril de 2006, de la Direcció General d'Energia.  
Atés que, per resolucions de les dates 25 de febrer de 2010, 3 de març de 2010 i 8 de març de 2010, la Direcció General d'Indústria del Ministeri d'Indústria, Turisme i Comerç, s'aproven les especificacions particulars de l'empresa Iberdrola Distribución Eléctrica, SA per a les instal·lacions privades en baixa tensió que es connecten al seu sistema, s'inscriuen les especificacions particulars de l'empresa Iberdrola Distribución Eléctrica, SAU per a les instal·lacions privades en alta tensió que es connecten al seu sistema i s'inscriuen les especificacions particulars de l'empresa Iberdrola Distribución Eléctrica, SAU per a les instal·lacions privades de línies d'alta tensió que es connecten al seu sistema, respectivament.  
Vist d'aplicació el Reglament sobre Condicions Tècniques i Garanties de Seguretat en Línies Elèctriques d'Alta Tensió, aprovat pel Reial Decret 223/2008, el Reglament Electrotècnic de Baixa Tensió, aprovat pel Reial Decret 848/2002 i el Reial Decret 3275/1982, que aprova el Reglament sobre Condicions Tècniques i Garanties de Seguretat en Centrals Elèctriques, Subestacions i Centres de Transformació.  
  
Atés que, amb data 19 de juliol de 2010, la Direcció General d'Energia resol aprovar les normes particulars d'Iberdrola Distribución Eléctrica, SAU per a alta tensió (fins a 30 kV) i baixa tensió a la Comunitat Valenciana.  
Atés que, una vegada entrades en vigor les esmentades normes particulars per a instal·lacions elèctriques, en relació amb el que establix l'apartat 8.2 de la MT 2.31.01, en determinats casos, es pot plantejar la impossibilitat tècnica d'execució de la instal·lació, per entrar en conflicte la seua execució, amb el contingut de les ordenances municipals o condicionats d'organismes tècnics públics afectats o per la legislació autonòmica vigent, i donat el sentit del que preveu el punt 4 de la ITC LAT 06 del Reial Decret 223/2008, que establix la preferència, no la imposició, del contingut del que preveu l'esmentat apartat 8.2 de la mencionada MT 2.31.01, es considera que s'ha d'establir un règim que establisca situació excepcional mencionada.  
Atés que per la Resolució de 15 de desembre de 2010, de la Direcció General d'Indústria del Ministeri d'Indústria, Turisme i Comerç, s'aproven les especificacions particulars de l'empresa Iberdrola Distribución Eléctrica, SA per a les instal·lacions privades en baixa tensió que es connecten al seu sistema, s'inscriuen les especificacions particulars de l'empresa Iberdrola Distribución Eléctrica, SAU per a les instal·lacions privades de línies d'alta tensió que es connecten al seu sistema i s'inscriuen les especificacions particulars de l'empresa Iberdrola Distribución Eléctrica, SAU per a les instal·lacions privades d'alta tensió que es connecten al seu sistema, respectivament.  
Atés que, d'acord amb el que establixen els articles 13 i 15 del Reial Decret 223/2008, els projectes tipus de línies o les especificacions particulars per a les línies elèctriques propietat d'empreses de transport i distribució elèctriques o que se cedisquen a les mencionades empreses, en el cas que els esmentats projectes tipus i les especificacions particulars, s'apliquen en més d'una comunitat autònoma podran ser aprovats i registrats pel Ministeri d'Indústria, Turisme i Comerç.  
  
Atés que, amb data 20 de gener de 2011, Iberdrola Distribución Eléctrica sol·licita, a la vista les diverses resolucions emanades de la Direcció General d'Indústria del Ministeri d'Indústria, Turisme i Comerç, l'emissió, en l'àmbit de la Generalitat, de nova resolució en què s'aproven les noves especificacions particulars en alta i baixa tensió.  
Vist que la Generalitat és competent per a l'aprovació de les mencionades normes, en virtut de l'article 49.1.16 de l'Estatut d'Autonomia de la Comunitat Valenciana, aprovat per la Llei Orgànica 5/1982, d'1 de juliol, que atribuïx a la Generalitat competència exclusiva sobre les instal·lacions de producció, distribució i transport d'energia quan este transport no isca del seu territori i el seu aprofitament no afecte una altra província o comunitat autònoma, i de l'article 50.5 de l'esmentat Estatut d'Autonomia que atribuïx competència a la Generalitat per al desenvolupament legislatiu i l'execució del règim energètic en el marc de la legislació bàsica de l'Estat i, si és el cas, en els termes que esta establisca.  
Atés que la Generalitat, amb les competències que té atribuïdes en el present àmbit, pretén incorporar a la seua normativa vigent el contingut de les esmentades normes particulars, establir els mecanismes de difusió d'estes, la seua entrada en vigor, així com preveure règims especials per a l'aplicació del Reial Decret 223/2008, per impossibilitats tècniques de dur-se a terme, les instal·lacions elèctriques contingudes en les normes particulars, tal com en les esmentades normes estan descrites.  
  
El Decret 12/2009, de 27 d'agost, del president de la Generalitat, pel qual es determinen les conselleries en què s'organitza l'administració de la Generalitat, assigna a la Conselleria d'Infraestructures i Transport les competències en matèria d'energia, i el Decret 117/2007, d'1 d'octubre, pel qual s'aprova el Reglament Orgànic i Funcional de la Conselleria d'Infraestructures i Transport, atribuïx, en l'article 18, a la Direcció General d'Energia les facultats corresponents a la realització d'actuacions destinades a l'ordenació, el desenvolupament, el seguiment i el foment del sector energètic en els termes de la legislació vigent.  
  
Vist necessària la modificació de la Resolució de 19 de juliol de 2010, de la Direcció General d'Energia, per la qual s'aproven les normes particulars d'Iberdrola Distribución Eléctrica, SAU per a alta tensió (fins a 30 kV) i baixa tensió a la Comunitat Valenciana inscrites per la Direcció General d'Indústria del Ministeri d'Indústria, Turisme i Comerç, en l'àmbit d'aplicació de la Comunitat Valenciana. Esta Direcció General d'Energia resol:  
  
Primer  
Substituir les normes particulars de Iberdrola Distribución Eléctrica, SAU per a alta tensió (fins a 30 kV) i per a baixa tensió aprovades per la Resolució de 19 de juliol de 2010 i aprovar les normes particulars d'Iberdrola Distribución Eléctrica, SAU per a alta tensió (fins a 30 kV) i per a baixa tensió, que s'enumeren en l'annex de la present resolució, sense que es puga entendre continguda en esta aprovació qualssevol altres normes que pogueren aparéixer com a compreses en l'interior de les relacionades en l'annex adjunt.  
  
Segon  
Estimar que, en cas de concórrer circumstàncies que impedisquen l'execució de les instal·lacions previstes en l'apartat 8.2 de la MT 2.31.01, de conformitat amb el que establix l'esmentat manual tècnic, es podrà procedir d'acord amb el que establix el punt 4 de la ITC LAT 06 del Reial Decret 223/2008, de 15 de febrer, pel qual s'aprova el reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09.  
  
Tercer  
Sotmetre l'esmentada aprovació al compliment de les condicions següents:  
- Les normes particulars aprovades seran de compliment obligatori a la Comunitat Valenciana per a totes les instal·lacions de distribució d'energia elèctrica d'Iberdrola Distribución Eléctrica, SAU que es construïsquen a partir de l'entrada en vigor de la present resolució, amb independència que siguen construïdes directament per l'empresa o per tercers que cedisquen la seua explotació i titularitat, tot això sense perjuí de la prevalença de la legislació estatal i autonòmica, en matèria elèctrica i de seguretat industrial, vigent en cada moment.  
- Les empreses que distribuïsquen energia elèctrica a la Comunitat Valenciana es podran acollir a les presents normes, sol·licitar-ho a la Direcció General d'Energia, la qual n'acordarà l'aprovació, mitjançant una resolució, i seran de compliment obligatori en l'àmbit que actue cada empresa, una vegada es complisca el termini establit per a la seua entrada en vigor i que la resolució es publique en el Diari Oficial de la Comunitat Valenciana.  
- Les presents normes, no obstant això, no suposaran un inconvenient a futurs desenvolupaments tecnològics que impliquen la utilització d'altres solucions tècniques, sempre que estiga justificada la necessitat i la conveniència del mencionat canvi, en el corresponent projecte específic que cal presentar.  
- Les normes objecte de la present aprovació substituiran aquelles aprovades per Resolució de 19 de juliol de 2010, de la Direcció General d'Energia.  
- Les normes estaran a la disposició de qualsevol persona que ho sol·licite en la pàgina web de la Conselleria d'Infraestructures i Transport, www.cit.gva.es i de l'Agència Valenciana de l'Energia www.aven.es.  
- La present resolució entrarà en vigor al mes de la publicació en el Diari Oficial de la Comunitat Valenciana.  
Contra esta resolució, que no posa fi a la via administrativa, es pot interposar recurs d'alçada davant del secretari autonòmic d'Infraestructures (av. de Blasco Ibáñez, 50, 46990 València), en el termini d'un mes, comptador a partir de l'endemà de la publicació, de conformitat amb el que establixen els articles 114 i 115 de la Llei 4/1999, de 13 de gener, de modificació de la Llei 30/1992, de 26 de novembre de Règim Jurídic de les Administracions Públiques i Procediment Administratiu Comú.  
  
  
València, 11 de març de 2011.- El director general d'Energia: Antonio Cejalvo Lapeña.  
  
  
  
  
  
  
  
  
  
  
\* \* \* \* \* \* \* .  
  
  
  
